Up-194/00
Natisni
Opravilna št.:
Up-194/00
Datum odločitve:
7. 12. 2000
ECLI:
ECLI:SI:USRS:2000:Up.194.00
Akt:
Ustavna pritožba A. A. zoper sodbo Višjega delovnega in socialnega sodišča št. Pdp 465/95 z dne 13. 12. 1996
Izrek:
Ustavna pritožba A. A. zoper sodbo Višjega delovnega in socialnega sodišča št. Pdp 465/95 z dne 13. 12. 1996 se zavrže.
Evidenčni stavek:
Ker je pritožnik po poteku zakonskega roka za vložitev ustavne pritožbe ponovno vložil ustavno pritožbo zoper sodbo rednega sodišča, o kateri je Ustavno sodišče že odločilo, je bilo treba ustavno pritožbo zavreči.
Geslo:
Rok za vložitev ustavne pritožbe.

Ustavno sodišče, izločitev ustavnega sodnika.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 6. 2000
Vrsta odločitve:
sklep
Vrsta rešitve:
zavrženje
Dokument:
US20561
Up-194/00-5
7. 12. 2000
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 7. decembra 2000
s k l e n i l o :
Ustavna pritožba A. A. zoper sodbo Višjega delovnega in socialnega sodišča št. Pdp 465/95 z dne 13. 12. 1996 se zavrže.
O b r a z l o ž i t e v
1. Pritožnik z vlogo z dne 5. 6. 2000 med drugim ponovno vlaga ustavno pritožbo zoper sodbo Višjega delovnega in socialnega sodišča št. Pdp 46/95 z dne 13. 12. 1996, zoper katero je ustavno pritožbo vložil že v marcu 1997. Poudarja, da napada izrek te sodbe. Kot razlog za ponovno vlaganje ustavne pritožbe navaja domnevo, da zaradi oblike sklepa senat Ustavnega sodišča o njegovih dokazih, predlaganih ob prvi vložitvi ustavne pritožbe, ni sklepal in jih ni zavrnil kot neutemeljene.
2. Pritožnik smiselno zahteva tudi izločitev sodnikov, ki so kot člani senata odločali o ustavni pritožbi, vloženi v marcu 1997. Ustavno sodišče zahteve ni sprejelo. Sklep je priložen.
3. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča. Ker je po prvem odstavku 51. člena ZUstS ustavno pritožbo mogoče vložiti šele, ko so izčrpana vsa pravna sredstva, jo je torej treba vložiti v 60 dneh od vročitve tiste sodne odločbe, s katero je bilo odločeno o zadnjem pravnem sredstvu, ki je predpisano v konkretnem sporu.
4. V zvezi z sodbo Višjega delovnega in socialnega sodišča št.
Pdp 465/95 z dne 13. 12. 1996 je Vrhovno sodišče o vloženi reviziji odločilo dne 23. 9. 1997. Pritožnik je v zvezi s to sodbo ustavno pritožbo vložil dne 15. 12. 1997, Ustavno sodišče pa je o njej odločilo s sklepom št. Up-362/97 z dne 7. 3. 2000, in v izreku, po katerem se ustavna pritožba ne sprejme, poleg revizijske sodbe Vrhovnega sodišča št. VIII Ips 71/97 z dne 23. 9. 1997 zajelo tudi sodbo Višjega delovnega in socialnega sodišča št. Pdp 465/95 z dne 13. 12. 1996. V skladu z Zakonom o pravdnem postopku (Uradni list RS, št. 26/99 - ZPP), ki se pred Ustavnim sodiščem uporablja po 6. členu ZUstS, je v obrazložitvi navedlo razloge, ki upravičujejo odločitev. Dne 5. 6. 2000 vložena ustavna pritožba zoper sodbo Višjega delovnega in socialnega sodišča št. Pdp 465/95 z dne 13. 12. 1996 bi bila, če ne bi bilo o stvari že odločeno, tudi očitno prepozna. Ustavno sodišče jo je zato zavrglo.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan